Ανακοίνωση – Πρόσκληση εκδήλωσης ενδιαφέροντος
Θέμα:
Χωρική ανάλυση του πληθυσμού του δάκου (Bactrocera oleae) σε Λέσβο και Σάμο με χρήση των δεδομένων των προγραμμάτων Δακοκτονίας
Στη συγκεκριμένη εργασία θα διερευνηθεί η χωροχρονική μεταβολή του πληθυσμού του δάκου (Bactrocera oleae) σε Λέσβο και Σάμο σε σχέση με γεωγραφικά χαρακτηριστικά των περιοχών (υψόμετρο, έκθεση), την κάλυψη γης και την εποχή. Η διερεύνηση θα γίνει με τη χρήση δεδομένων από το πρόγραμμα δακοκτονίας με τη χρήση συστημάτων γεωγραφικών πληροφοριών και με βάση ήδη διαθέσιμα δεδομένα. Η πτυχιακή θα ξεκινήσει από Σεπτέμβριο και απαιτεί γνώσεις χωρικής ανάλυσης. Παρακαλούνται οι ενδιαφερόμενοι/ες να επικοινωνήσουν με τους Θ. Κίζο, T. Tscheulin ή Δ. Καβρουδάκη.

Παρακολούθηση του πληθυσμού του δάκου (Bactrocera oleae) με τη χρήση παγίδων σε πειραματικούς αγρούς στη Λέσβο
Στη συγκεκριμένη εργασία θα διερευνηθεί η μεταβολή του πληθυσμού του δάκου (Bactrocera oleae) σε πειραματικές περιοχές στη Λέσβο σε σχέση με γεωγραφικά χαρακτηριστικά των περιοχών (υψόμετρο, έκθεση), την κάλυψη γης και την εποχή. Η διερεύνηση θα γίνει με τη χρήση δεδομένων από παγίδες. Η πτυχιακή θα ξεκινήσει άμεσα. Παρακαλούνται οι ενδιαφερόμενοι/ες να επικοινωνήσουν με τους T. Tscheulin ή Θ. Κίζο. 

Το θέμα μπορεί να δοθεί σε περισσότερους από έναν/μια φοιτητές/τριες.

Αγροτικό Τοπίο και Αγροτική Οδοποιία: Ψηφιοποίηση και κατηγοριοποίηση του αγροτικού δικτύου της Χίου με βάση κριτήρια πρόσβασης, διάσπασης του τοπίου και ορατότητας
Στη συγκεκριμένη εργασία, θα αναπτυχθεί μια μέθοδος διάκρισης της αγροτικής οδοποιίας σε κατηγορίες με βάση κριτήρια πυκνότητας, πρόσβασης, διάσπασης του τοπίου και ορατότητας (από το δρόμο και του ίδιου του δρόμου). Η μέθοδος αυτή θα εφαρμοστεί στην αγροτική οδοποιία της Χίου, σε συνεργασία με το Δήμο Χίου. Η διερεύνηση θα γίνει με τη χρήση ψηφιοποιημένων δεδομένων και ψηφιοποίησης όπου χρειαστεί. Παρακαλούνται οι ενδιαφερόμενοι/ες να επικοινωνήσουν με τους Θ. Κίζο ή Γ. Τσιλιμίγκα. 

